नलवा कॉलेज की टीम बनी कबड्डी चैंपियन
हिसार | भारतीयखेल विकास बोर्ड के तत्वावधान में मंगलवार को आर्य बाल भारती स्कूल पानीपत में नेशनल कबड्डी चैंपियनशिप आयोजित हुई। इसमें राजकीय कॉलेज नलवा की टीम ने बेहतरीन प्रदर्शन करते हुए स्वर्ण पदक प्राप्त किया। नलवा की टीम ने अपनी प्रतिद्वंद्वी पंजाब की टीम को शिकस्त देते हुए यह उपलब्धि प्राप्त की। विजेता टीम के खिलाड़ी अजय कुमार, अक्षय नलवा, विकास, समुद्र, सूरजमल, किडू, निक्कू तथा प्रदीप का बुधवार को कॉलेज पहुंचने पर स्वागत किया। कोच अमरपाल मिर्जापुर ने विजेता टीम को बधाई देते हुए विश्वास जताया कि विजेता खिलाड़ी इसी तरह अपनी खेल प्रतिभा का बेजोड़ प्रदर्शन करते हुए कॉलेज शहर का नाम रोशन करते रहेंगे।
bho_Deva hin_Deva